มีหลายระดับราคาให้เลือก - ร้านนี้มีข้อดีตรงที่มีราคาให้เลือกหลายระดับ ตามสภาพกระเป๋าสตางค์ และความจุกระเพาะของแต่ละคน กินเยอะตังค์เยอะก็เล่น Gold ไปเลย 699 บาท++ กินกลางๆ ตังค์กลางๆ ก็ Silver 499 บาท++ กินน้อย และอยากสงวนตังค์ไว้หน่อย ก็สอย Classic ไปซะ แค่ 299 บาท++ บาทเท่านั้น ส่วนวันจันทร์ถึงศุกร์ช่วง 11.00-16.00 ก็มีราคาพิเศษสุดๆ ให้ด้วย แค่ 250 บาท++ แล้วจะเลือกกินเป็นยากินิคุ หรือชาบูก็ได้อีกด้วย ถ้าสั่งชาบูก็จะมีหม้อชาบูยกมาให้ สะดวกดี ไม่ต้องเปลี่ยนที่เปลี่ยนทางแต่อย่างใด แต่ถ้ารู้สึกว่าตัวเลือกเยอะไป เลือกไม่ถูก ก็บอกได้เพียงว่าสำหรับคนชอบกินเนื้อ กูรูปิ้งย่างเค้าแนะนำว่าควรสั่งแบบ Gold นะจ๊ะ เพราะเนื้อคุณภาพดีๆ ทั้งนั้น ในราคาขนาดนี้ ถือว่าคุ้มมาก กินกันได้ตามสบายเลย ทั้งลิ้นวัวที่มีให้เลือกทั้งแบบโรยเกลือและราดซอส เนื้่อวัวสันปีก เนื้อวัวสันนอก เนื้อเซอร์ลอยด์ ส่วนใครที่ไม่กินเนื้อก็ยังมีเนื้อแกะที่ให้ผิวสัมผัสตอนเคี้ยวเหนียวๆ นุ่มๆ แบบเดียวกับเนื้อมาให้ปิ้งกินแทน แต่ถ้าชอบกินหมู เบคอนของที่นี่อร่อยมากขอบอก เนื้อหมูติดมันกำลังดี ราดซอสมาหวานๆ เค็มๆ พอปิ้งเสร็จแล้ว แทบจะไม่ต้องจิ้มเลย....เป็นร้านที่เหมาะกับคนที่ชอบคุมงบประมาณในการกิน